ಮಾತ್ರೆಯ ಆಕಾರದಲ್ಲಿ ಮೊಟ್ಟೆಯಿಟ್ಟ ಕೋಳಿ- ಕಾರವಾರದಲ್ಲೊಂದು ಅಚ್ಚರಿ

ಕಾರವಾರ: ಕೋಳಿಯೊಂದು ಟ್ಯಾಬ್ಲೆಟ್ (ಮಾತ್ರೆ) ಆಕಾರದಲ್ಲಿ ಮೊಟ್ಟೆಯಿಟ್ಟ ಅಚ್ಚರಿಯ ಘಟನೆ ಕಾರವಾರದಲ್ಲಿ ನಡೆದಿದೆ.

ಕೋಳಿ ಮೊಟ್ಟೆ ಹಾಕಿದರೆ ಓವೆಲ್ ಷೇಪ್ ನಲ್ಲಿ ಇರುತ್ತದೆ. ಆದರೆ ಉತ್ತರ ಕನ್ನಡ ಜಿಲ್ಲೆಯ ಭಟ್ಕಳ ತಾಲೂಕಿನ ಅಳ್ವೆಕೋಡಿಯ ಸೆಣಬಾವಿ ಗ್ರಾಮದಲ್ಲಿ ಕೋಳಿ ಮಾತ್ರೆಯಾಕಾರದಲ್ಲಿ ಮೊಟ್ಟೆಯಿಟ್ಟಿದೆ.

ಮಾಸ್ತಮ್ಮ ಮೊಗೇರ್ ಎಂಬವರ ಮನೆಯಲ್ಲಿ ಕೋಳಿ ಮಾತ್ರೆ ಆಕಾರದಲ್ಲಿ ಮೊಟ್ಟೆ ಇಡುವ ಮೂಲಕ ಎಲ್ಲರೂ ಆಶ್ಚರ್ಯ ಪಡುವಂತೆ ಮಾಡಿದೆ. ಕಳೆದ ಎರಡು ದಿನದ ಹಿಂದೆ ಕೋಳಿಯು 12 ಮೊಟ್ಟೆ ಇಟ್ಟಿದ್ದು, ಇದರಲ್ಲಿ ಮೊದಲ ಮೊಟ್ಟೆ ಮಾತ್ರೆ ಆಕಾರದಲ್ಲಿದ್ದು ಮೂರು ಸೆಂಟಿಮೀಟರ್ ನಷ್ಟು ಉದ್ದವಾಗಿದೆ.

ಇನ್ನು ಈ ರೀತಿಯಾಗಿ ಮೊಟ್ಟೆಯಿಟ್ಟಿದ್ದ ಕೋಳಿ ಕಾವು ನೀಡುತ್ತಿದೆ. ಒಂದು ವೇಳೆ ಮರಿ ಆದಲ್ಲಿ ಯಾವ ರೀತಿ ಕೋಳಿ ಮರಿ ಇರಬಹುದೆಂದು ಕುತೂಹಲ ಎಲ್ಲರನ್ನು ಕಾಡುತ್ತಿದೆ.